Diari Oficial de la Generalitat Valenciana


Sumari del DOGV 7684, del 23-12-2015 (2015/10438)

RESOLUCIÓ de 14 de desembre de 2015, del director general d'Economia, Emprenedoria i Cooperativisme, per la que s'amplia el crèdit disponible per a atendre les subvencions destinades a la incorporació de desocupats com a socis treballadors o de treball regulades en la base 15 de l'Ordre 35/2012, de 22 de juny.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7684

Data del DOGV
:   23-12-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/10905


Data del document
:   14-12-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 14 de desembre de 2015, del director general d'Economia, Emprenedoria i Cooperativisme, per la que s'amplia el crèdit disponible per a atendre les subvencions destinades a la incorporació de desocupats com a socis treballadors o de treball regulades en la base 15 de l'Ordre 35/2012, de 22 de juny. [2015/10209]  
Amb data 6 de juliol de 2012, es va publicar l'Ordre 35/2012, de 22 de juny, de la Conselleria d'Educació, Formació i Ocupació, per la qual s'aproven les bases reguladores per a la convocatòria d'incentius econòmics destinats al foment de l'ocupació per a socis en cooperatives i societats laborals, així com per a assistències tècniques i inversions en les esmentades empreses (DOCV 6812, 06.07.2012).  
Per Resolució de 22 de maig de 2015, modificada per una altra de 23 de juny de 2015, ambdós del conseller d'Economia, Indústria, Turisme i Ocupació, (DOCV 7546 i 7565) es convoquen les ajudes per al foment de les cooperatives i societats laborals per a l'any 2015, es publiquen les línies de crèdit i l'import global màxim destinat a finançar-les, i s'estableixen els terminis d'admissió de sol·licituds.  
En la convocatòria esmentada, s'estableix, per a les ajudes destinades a facilitar la incorporació de desocupats com a socis treballadors o de treball, regulades en la base 15 de l'ordre, un import global màxim de 75.000,00 euros, a càrrec del capítol 4, del codi de línia T5266000, procedents de fons propis, no condicionats, de la Generalitat i la possibilitat que, cas que puga disposar-se de crèdits addicionals per a atendre les dites subvencions, l'òrgan concedent podrà, amb la publicació prèvia dels crèdits disponibles i sense necessitat de realitzar una nova convocatòria, aplicar els crèdits addicionals a la concessió de les subvencions a què es refereix la convocatòria; a aquest efecte, es fixa com a quantia addicional màxima per a l'exercici 2015 la quantitat d'1.625.000 euros.  
  
De conformitat amb el que estableix l'Ordre ESS/2570/2015, de 30 de novembre (BOE 3 de desembre) per la qual es distribueixen territorialment per a l'exercici econòmic de 2015, per a la seua gestió per les comunitats autònomes amb competències assumides, subvencions de l'àmbit laboral finançades a càrrec dels Pressupostos Generals de l'Estat, s'assignen 2.300.928 euros a la Comunitat Valenciana, procedents de l'aplicació pressupostària 81.48.293K.326 (Ministeri d'Ocupació i Seguretat Social) per a atendre la concessió d'ajudes al treball autònom i l'ocupació en cooperatives i societats laborals.  
Al seu torn, la referida quantitat de 2.300.928 euros ha sigut adjudicada, en la seua totalitat, mitjançant la Resolució de 22 d'abril de 2015, del secretari autonòmic d'Economia i Ocupació, modificada per una altra de 21 d'octubre de 2015, de la Secretaria Autonòmica d'Economia Sostenible, Sectors Productius, Comerç i Treball, per a la seua gestió per la Direcció General d'Economia, Emprenedoria i Cooperativisme, i la seua aplicació a les ajudes a l'ocupació en cooperatives i societats laborals.  
Per això, vista l'esmentada disponibilitat addicional amb origen en el Ministeri d'Ocupació i Seguretat Social i fent ús de les atribucions conferides pels articles 59 i 160.4 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions i l'article 24 del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball y en ús de les facultats delegades en l'apartat tercer de la Resolució de 24 ne novembre de 2015, del conseller d'Economia Sostenible, Sectors Productius, Comerç i Treball, per la qual es deleguen atribucions en determinats òrgans i unitats administratives de la Conselleria (DOCV 7667, 27.11.2015), resolc:  
  
  
Primer. Ampliació de crèdit i finançament de les ajudes  
Efectuar per a l'any 2015 una ampliació de l'import global màxim destinat al finançament de les ajudes destinades a la incorporació de desocupats com a socis treballadors o de treball regulades en la base 15 de l'Ordre 35/2012, de 22 de juny (DOCV 6812, 06.07.2012), aplicant a la concessió de les esmentades ajudes i sense necessitat de nova convocatòria crèdits del pressupost de la Generalitat per a 2015, procedents del Ministeri d'Ocupació i Seguretat Social per a Suport a l'Economia Social en l'exercici 2015, a càrrec del capítol 4, del codi línia T5266000, del programa 322.55, per un import màxim d'1.000.000 euros.  
  
  
Segon. Publicació  
Ordenar la publicació de la present resolució en el Diari Oficial de la Comunitat Valenciana.  
  
Tercer. Recursos  
Contra aquesta resolució, que esgota la via administrativa, podrà interposar-se recurs de reposició davant del mateix òrgan en el termini d'un mes comptador des de l'endemà en què tinga lloc la publicació, de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, o bé directament recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que es puga interposar qualsevol altre recurs dels previstos en la legislació vigent.  
  
  
València, 14 de desembre de 2015.- El conseller d'Economia Sostenible, Sectors Productius, Comerç i Treball, p. d. (R 24.11.2015, DOCV 7667), el director general d'Economia, Emprenedoria i Cooperativisme: Francisco Álvarez Molina.